CELEX: 62015TN0196
Language: mt
Date: 2016-11-24 00:00:00
Title: Kawża T-196/15: Appell ippreżentat fl-24 ta’ Novembru 2016 minn Valéria Anna Gyarmathy mis-sentenza mogħtija 5 ta’ Marzu 2015 mit-Tribunal għas-Servizz Pubbliku fil-Kawża F-97/13, Gyarmathy vs FRA

20.3.2017   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 86/28
            
         Appell ippreżentat fl-24 ta’ Novembru 2016 minn Valéria Anna Gyarmathy mis-sentenza mogħtija 5 ta’ Marzu 2015 mit-Tribunal għas-Servizz Pubbliku fil-Kawża F-97/13, Gyarmathy vs FRA
   (Kawża T-196/15)
   (2017/C 086/37)
   Lingwa tal-kawża: l-Ingliż
   
      Partijiet
   
   
      Appellanti: Valéria Anna Gyarmathy (Györ, l-Ungerija) (rappreżentant: A. Cech, avukat)
   
      Partijiet oħra fil-proċedura: l-Aġenzija tal-Unjoni Ewropea għad-Drittijiet Fundamentali (FRA)
   
      Talbiet
   
   
               —
            
            
               tannulla s-sentenza appellata u tilqa’ fl-intier tagħha t-talba li saret fl-ewwel istanza;
            
         
               —
            
            
               tikkundanna lill-appellata għall-ispejjeż.
            
         
      Aggravji u argumenti prinċipali
   
   Insostenn tal-appell tagħha, l-appellanti tinvoka ħames aggravji.
   
               1.
            
            
               L-ewwel aggravju huwa bbażat fuq l-allegazzjoni ta’ żnaturament tal-provi u fuq nuqqas ta’ preċiżjoni sostantiva fl-evalwazzjoni fattwali li wettaq it-Tribunal għas-Servizz Pubbliku fuq il-kwistjoni tal-ksur tat-termini nal-avviż ta’ post vakanti.
            
         
               2.
            
            
               It-tieni aggravju huwa bbażat fuq in-nuqqas tat-Tribunal għas-Servizz Pubbliku li jipprovdi motivazzjoni adegwata għas-sentenza tiegħu fuq il-kwistjonijiet naxxenti mill-proċess tal-għażla u dan bi ksur tad-dritt tal-appellanti għal smigħ xieraq skont l-Artikolu 47 tal-Karat tad-Drittijiet Fundamentali tal-Unjoni Ewroprea u skont l-Artikolu 6(1) tal-Konvenzjoni Ewropea għall-Protezzjoni tad-Drittijiet tal-Bniedem u tal-Libertajiet Fundamentali.
            
         
               3.
            
            
               It-tielet aggravju huwa bbażat fuq in-nuqqas tat-Tribunal għas-Servizz Pubbliku li jadotta miżuri proċedurali ulterjuri li kien jippremettu lill-appellanti li ssostni l-argument tagħha dwar l-assenza ta’ imparzjalità, oġġettività jew indipendenza fil-proċess tal-għażla.
            
         
               4.
            
            
               Ir-raba’ aggravju huwa bbażat fuq l-allegazzjoni li t-Tribunal għas-Servizz Pubbliku wettaq żball ta’ liġi meta ddikjara inammissibbli l-ewwel motiv tar-rikorrenti fl-ewwel istanza marbut mal-assenjazzjoni tal-post ikkonċernat, abbażi tal-fatt li dan ma kienx tqajjem fil-fażi ta’ qabel il-proċedura ġudizzjarja.
            
         
               5.
            
            
               Il-ħames aggravju huwa bbażat fuq l-allegazzjoni li t-Tribunal għas-Servizz Pubbliku wettaq żball ta’ liġi meta ddikjara inammissibbli l-ewwel motiv tar-rikorrenti fl-ewwel istanza marbut mal-kompożizzjoni irregolari tal-bord tal-għażla u mal-ksur tal-prinċipju ta’ nondiskriminazzjoni fuq bażi ta’ sess, abbażi tal-fatt li dan ma kienx tqajjem fil-fażi ta’ qabel il-proċedura ġudizzjarja u ma kienx marbut strettament mat-talbiet fir-rikors (regola ta’ korrispondenza).